CELEX: C2007/315/06
Language: et
Date: 2007-12-22 00:00:00
Title: Kohtuasi C-20/05: Euroopa Kohtu (kolmas koda) 8. novembri 2007 . aasta otsus (Tribunale di Forlì (Itaalia) eelotsusetaotlus) — Kriminaalmenetlus, milles süüdistatav on Karl Josef Wilhelm Schwibbert (Direktiiv 98/34/EÜ — Tehnilistest standarditest ja eeskirjadest teatamise kord — Tehniliste eeskirjade eelnõudest teatamise kohustus — Liikmesriigi seadus, mis kohustab kinnitama turustatavatele laserplaatidele autoritasude kogumise eest vastutava siseriikliku autorikaitse organisatsiooni eritähise — Mõiste tehnilised eeskirjad )

22.12.2007   
            
            
               ET
            
            
               Euroopa Liidu Teataja
            
            
               C 315/4
            
         Euroopa Kohtu (kolmas koda) 8. novembri 2007. aasta otsus (Tribunale di Forlì (Itaalia) eelotsusetaotlus) — Kriminaalmenetlus, milles süüdistatav on Karl Josef Wilhelm Schwibbert
   (Kohtuasi C-20/05) (1)
   
   (Direktiiv 98/34/EÜ - Tehnilistest standarditest ja eeskirjadest teatamise kord - Tehniliste eeskirjade eelnõudest teatamise kohustus - Liikmesriigi seadus, mis kohustab kinnitama turustatavatele laserplaatidele autoritasude kogumise eest vastutava siseriikliku autorikaitse organisatsiooni eritähise - Mõiste „tehnilised eeskirjad’)
   (2007/C 315/06)
   Kohtumenetluse keel: itaalia
   Eelotsusetaotluse esitanud kohus
   Tribunale di Forlì
   Põhikohtuasja pooled
   Karl Josef Wilhelm Schwibbert
   Kohtuasja ese
   Eelotsusetaotlus — Tribunale di Forlì — EÜ artikli 3 ja EÜ artiklite 23–27 ning nõukogu 19. novembri 1992. aasta direktiivi 92/100/EMÜ rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas (EÜT L 346, lk 61, ELT eriväljaanne 17/1, lk 120) tõlgendamine — Liikmesriigi sellise seaduse kooskõla ühenduse õigusega, mis kohustab kinnitama turustatavatele kinematograafia- või audiovisuaalteoseid sisaldavatele andmekandjatele autoritasude kogumise eest vastutava siseriikliku organisatsiooni eritähise
   Resolutiivosa
   Euroopa Parlamendi ja nõukogu 22. juuni 1998. aasta direktiivi 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord, muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ, tuleb tõlgendada nii, et sellised siseriiklikud õigusnormid, nagu on kõne all põhikohtuasjas — niivõrd kui nendega kehtestati pärast nõukogu 28. märtsi 1983. aasta direktiivi 83/189/EMÜ, millega nähakse ette tehnilistest standarditest ja eeskirjadest teatamise kord, rakendamist kohustus kinnitada kujutava kunsti teoseid sisaldavatele laserplaatidele „SIAE” eritähis nende turustamise eesmärgil asjassepuutuvas liikmesriigis — kujutavad endast tehnilisi eeskirju, millele juhul, kui neist ei ole teatatud komisjonile, ei saa tugineda üksikisiku vastu.
   
      (1)  ELT C 93, 16.4.2007.